Täna saates: moslemiterrorist tappis homoklubis kümneid.
Kristlased püüavad lohutada ja tervendada,
kuigi mõned süüdistavad rünnakus neid.
Ja - Muhamedi pilkamise eest surma mõistetud Pakistani ema.
Kuulete värskeid uudiseid Asia Bibi ja tema pere usu kohta.
Kiireimini kasvav religioosne või mittereligioosne sektor USAs:
Kuidas kogudus kavatseb uskmatuse trendi muuta.
KRISTLIKU MAAILMA UUDISED
Tere tulemast saatesse!
Orlando on šokis riigi ajaloo tõsiseima tulistamisrünnaku tõttu.
Afganistani taustaga USA kodanik Omar Mateen
tappis homoklubis 49 inimest.
Mateen vandus truudust ISISele oma telefonikõnes hädaabinumbrile.
FBI oli uurinud teda kaks korda kahtlustatuna terroristlikes sidemetes.
Enne rünnakut oli ta korduvalt klubis käinud ja tüli norinud.
Orlando ja linna HLBT kogukond leinavad rünnakus hukkunuid.
Paljud pakuvad tuge ja kaastunnet, sh ka kristlased.
Jätkab Abigail Robertson Orlandost.
USA leinab koos massimõrva ohvrite peredega.
Nad olevat mitut ohvrit tundnud.
Haiglas käinud Israel Martini sõnul ohvrite arv kasvab.
Haiglas on mõned suremas.
Tean näiteks üht noort naist, keda tabas 8 kuuli.
Ta on suremas. Pere on murtud.
Haiglas püütakse päästa kriitilises seisundis olijaid.
Oli ime, et haigla oli ööklubist vaid kiviviske kaugusel.
See on Kesk-Florida ainus 1. taseme traumakeskus,
mis on tavahaiglast paremini varustatud
selliste katastroofidega tegelema.
Kuulsime töötajate reaktsioone.
Ta ütles, et kõik panid õla alla ja olid imelised.
Kõik Orlandos annavad oma panuse.
Halastajad samaarlased jagavad vett ja toitu. Teised annavad verd.
Kui juhtub selline tragöödia, peavad kõik oma jõu kohaselt aitama.
Tegija püüdis külvata hirmu, kuid armastus võidab hirmu.
Meie võidame.
See on tugev sõnum terrorismi vastu.
Orlando jääb ellu. Ei mingi kogus viha saa meid kartma panna.
Maailmas on palju rohkem armastust ja headust kui vihkamist.
Tõuseme jalule, paraneme ja läheme edasi.
Pastor Martini kogudus korraldab tasuta matusetalitusi.
Mul on endiselt meeles pilt reaktsioonidest rahva nägudel,
kui nad teatest kuulsid.
Vaid Jumal võib lohutada nende südameid,
sest need on purunenud.
See mälestuspaik asub ööklubi ja haigla vahel.
See on nädalaga kasvanud.
Leinajad kogunevad siia üksteist armastama ja toetama.
Abigail Robertson, CBN News, Orlando
Carmen Fowler Laberge juhib kristlikku raadiosaadet The Reconnect
Ta on uurinud massitulistamisi ja kristlaste reaktsioone.
Ta rääkis sellest reporter Heather Sellsiga.
Kuidas Orlando usklikud selle nädala sündmustega tegelevad?
Kristlastae reaktsioon ei erine üldsuse reaktsioonist.
Nad mõtlevad, et see oli rünnak inimeste vastu,
Jumala sarnaseks loodute vastu.
Et see on rünnak Jumala kuju vastu.
Nad püüavad selgitada, kuidas parimini nutjatega nutta
ning pakkuda võimalust palveks ja hoolitsuseks.
See on olnud usklike reaktsioon.
Mida Orlandos näed?
Kas üldsus suhtub kristlaste abisse vastuvõtlikult?
Kristlased ei palu andeks selle eest,
mida Piibel ütleb homoseksuaalse käitumise kohta.
Kristlased praktiseerivad evangeeliumi, aidates inimesi
sotsioloogilistest, moraalsetest ja poliitilistest erisustest hoolimata.
Kuidas see nädal sinu jaoks on olnud?
Juhid Orlandos raadiosaadet. Otsustad, millest ja kuidas rääkida.
Kuidas see on olnud ja mida oled õppinud?
Orlandolased on suurepärased.
Minu peamine mulje ja kogemus on olnud,
et olen uhke inimeste reaktsioonide üle.
Nad on sügavalt mures ohvrite, nende perede ja ühiskonna pärast.
Kesk-Florida kristlastele on niigi äärmiselt tähtis
avada oma uksed ja südamed
ning ületada ühiskonda jagavaid piire ja öelda:
"Vastuseks sellele seisame kõik ühtse ühiskonnana."
Kõik jagavad seda kogemust.
Samas tuleb turvatunne uuesti üles ehitada.
Hirm hiilib kergesti sisse.
Peame hirmu Kristuse armastusega välja ajama.
Paljud kristlikud rühmitused aitavad Orlando kogukonda.
Sellest võib lugeda meie kodulehelt.
Osa meediast ja vasakpoolsetest rühmitustest
süüdistas rünnakus kristlasi ja teisi konservatiive.
Nende sõnul kasvatavad kristlased vihakultuuri,
kuna on vastu homoabieludele ja transseksuaalide õigusele WCd valida
New York Timesi juhtkirja väitel on Põhja-Carolina,
Mississippi ja Texase kubernerid vihkamist õhutanud.
Kordagi ei mainitud aga ISISe ega teiste islamiäärmuslaste juhte.
Üks meediaanalüütik lükkas tagasi kristlike juhtide palveabipakkumised.
Osa demokraate lahkus Kongressist vabariiklaste peetud mälestusürituselt.
Tennessee kongressiliikme Blacki sõnul püütakse kristlasi süüdistades
Ameerikat vaid tragöödia abil jagada.
Black kirjutas aadressil townhall.com:
"Kui kristlaste ja meie HLBT naabrite armastavaid erimeelsusi
võrreldakse tapvate ja hävitavate terroritegudega,
kui sõitleme siiraid palveid, kuna nad ei toeta teatud poliitilist suunda,
ja kui vähetähtsustame vaimset akti, millel minu ja paljude teiste meelest
on muutev jõud, pikendame paranemisprotsssi.
Orlando veresauna põhjuseks polnud jutlus, seadus ega relv.
See oli päästikule vajutanud isiku valiku tulemus."
Tulistaja väitel kuulus ta militantlikku islamirühmitusse ISIS.
On rohkelt tõendeid, et radikaalne islam õhutab vägivallale
ja et see oli rünnaku taustaks. ISIS ja teised islamirühmitused usuvad
ja õpetavad, et homod väärivad surma. Jätkab Chris Mitchell.
Islamiekspertide väitel polnud Orlando ööklubi rünnak juhus.
Islam õpetab, et homoseksuaalsus on karistatav kuritegu.
Tänapäeval on mitu moslemimaad, nagu Saudi Araabia, Emiraadid,
Brunei ja teised, kus homoseksuaalsus on illegaalne
ja kus seda karistatakse surmaga.
Nii Koraan kui Muhamedi õpetused mõistavad homoseksuaalsuse hukka.
Hadith ütleb: "Loti rahva pattudes (homoseksuaalsuses) süüdiolev
tuleb tappa - nii see, kes seda teeb, kui see, kellele seda tehakse."
Šeik Yousef al-Qaradhawi, sunniitluse juhtivaid õpetlasi ütleb,
et islamis vaieldakse karistuse, kuid mitte kuriteo enda üle.
Vaieldakse, kas nad tuleb kõrgelt alla visata, nagu soodomlased
või põletada.
Seda tuleb kohelda kuriteona.
ISIS on selgeks teinud, mis on karistus. 2014. a detsembris
hukati Süüria-Iraagi piiril mees, keda süüdistati homoseksuaalsuses,
ja tsiteeriti kohtuotsust täide saates hadithi:
"Al-Furati provintsi islamikohus otsustas,
et Loti rahva tegusid, homoseksuaalseid akte teinud mees
tuleb alla visata kõrgeima hoone katuselt ja kividega surnuks loopida."
ISISe džihadistid on ka homodel päid maha raiunud.
Homode vastu suunatud tegusid
toetavad nii ISIS kui selle vastased.
Pole uus, et homosid rünnatakse, kuid mastaap on uus.
On uus, et ühes rünnakus tapetakse nii palju inimesi.
Homode tagakiusamine pole uus. Moslemimaailm toetab seda.
Iraani imaam šeik Farouk Sekaleshfar rääkis 2013. a Michigani Ülikoolis
homoseksuaalsuse eest antavatest karistustest.
Kohtuotsus on surm. Me teame seda.
Selles pole midagi häbiväärset.
Kohtuotsus on surm.
Islamistlikus ühiskonnas,
kus inimesed tahavad šariaadi seaduse valitsemist,
peame seadust täide viima.
Chris Mitchell, Jeruusalemm
Mure terrorismi pärast on tekitanud tuliseid debatte
põgenike USAsse laskmise teemal.
Lõuna Baptisti Liit, USA suurim protestantlik uskkond,
õhutas liikmeskogudusi põgenikke vastu võtma ja integreerima.
Liit nõuab, et valitsus põgenikud hoolikalt läbi sõeluks.
Alan Cross liidust ütles, et põgenikud on Jumala lapsed,
kes väärivad armastust ja abi. Vaata intervjuud meie kodulehel.
Järgmiseks: Pakistani ema on olnud 7 aastat trellide taga.
Eksklusiivintervjuu perega, kes usub tema vabanemisse.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Seitse aastat tagasi
pani Pakistan vangi kristlasest ema oma usu kaitsmise eest.
Asia Bibi mõisteti karmide pilkeseaduste alusel isegi surma.
Reporter Gary Lane käis Lahores pere juures ja uuris,
kas ema võib peagi vabaneda. Järgneb tema reportaaž.
On möödunud üle 2 500 päeva sellest kui Isham ja Isha Bibi
viimati emaga poes käisid või süüa tegid.
Nad igatsevad normaalset pereelu.
Mu usk on tugev. Usun, et ema vabaneb peagi.
Esmalt kohtusime õdede ja isa Ashiq Masihiga 2011. a lauamängu ääres.
Nad püüdsid eluga edasi minna. Abikaasa ja ema oli üksi vangikongis.
Teda ootas poomissurm Muhamedi pilkamise eest.
Pere ei arvanud, et nad veel 2016. a ema koju ootavad.
Ashiqi sõnul on raske olnud, kuid ta usub vabanemisse.
Usun endiselt, et ta vabaneb peagi. Loodan palju palvetele.
Petitsiooni allkirjastas ca 700 000 inimest kogu maailmast.
Abikaasa on endiselt vangis. Ashiq kardab tema elu pärast.
Paljud islamirühmitused ja vaimulikud nõuavad endiselt poomissurma.
Vangikongis Multanis Pakistanis valmistab Asia Bibi ise oma söögi.
Ta kardab, et moslemiäärmuslased püüavad teda mürgitada.
Ta koristab ise oma kongi, et vältida vanglapersonali.
Isham ja Isha käivad regulaarselt Asia juures,
kuid trellid ei lase neil üksteist kallistada ega puudutada.
Ema usub kindlalt Jumalat. Kahe kuu eest tundis ta end hästi.
Ta ütles, et peame palvetama. Käskisin ka temal palvetada.
Palve on tähtis.
Moslemiäärmuslased on peret ähvardanud ja sundinud nad kolima.
Seepärast on tüdrukutel raske püsivaid sõprussuhteid luua.
Pole kerge ühest kohast teise kolida. See on elu raskendanud.
Katsed ema vabastamiseks on seni nurjatud.
Ülemkohus kahtles mullu tõendites tema vastu ja tühistas surmanuhtluse.
Kohus nõuab uut juurdlust. Midagi pole tehtud.
See johtub salamõrvar Mumtaz Qadri poomissurmaotsusest.
Ta tulistas Punjabi kuberneri Salaman Taseeri,
kes Asiat vanglas külastas ja nõudis pilkamisseaduse tühistamist.
Islamistid tulid tänavaile, kui valitsus Qadri terroriseaduse alusel hukkas.
Wilson Choudhry Briti Pakistani kristlaste rühmitusest:
Kogu riigis olid meeleavaldused.
Valitsushoonete ees Islamabadis oli tohutu laager püsti.
See ei nõustunud lahkuma enne, kui valitsus tühistas kõik eelnõud
pilkeseaduse reformeerimise kohta.
Nad nõudsid Asia Bibi surmanuhtluse kohest täidesaatmist.
Pakistani õiguseksperdi Joseph Francise sõnul
on siin lihtne jumalapilkes süüdistada ja juhtumite arv kasvab.
Pakistanis pole õigust. Kohtud on erapoolikud.
Choudry sõnul ollakse vastu kristlastele või kardetakse äärmuslasi.
Ma ei usu, et ükski kohtunik oleks piisavalt julge Asia Bibit vabastama.
See tähendaks kohtuniku surmaotsust.
Kas pilkamisseadust võidakse muuta?
Varasemad valitsused ja ka paregune
pole suutnud seadust muuta.
Ma ei usu, et praegunegi suudab
Ehk mõni valitsus tulevikus.
Asia Bibi sarnaseid kristlasi tabavad endiselt valesüüdistused
ja neid võidakse vanglasse virelema visata.
Üha rohkem Isha ja Ishami sarnaseid tütreid kasvavad ilma emata.
Palvetan pidevalt, et Jumal vabastaks ema vanglast,
et pere on taas koos ja ta võib rahus elada.
Palvetage meie eest, et võiksime jätkata terve perena.
Gary Lane, Lahore, Pakistan
USAs muutub religiooni pilt.
Kuidas saab kogudus tulevikku kindlustada?
Jumalal on plaan.
Jumalal on tulevik ja eesmärk igaühe jaoks meist.
Vajame katsumusi. Ilma nendeta me ei karastu.
Usun, et mu kõrval olid inglid.
Kas oled valmis loobuma uhkusest ja ususammu tegema?
Tõsilood inimestest, kes ületasid võimatuid vastuolusid:
DVD "Victory through Life's Storms"
Jumal tahab sulle head teha.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Religioonimaastik USA noorte seas on dramaatiliselt muutumas.
Noored täiskasvanud on uurimuste järgi vähem usklikud
kui nende vanemad iial olid.
See teeb muret juhtidele. Jennifer Wishon uuris, mida see tähendab.
Judeo-kristlikest juurtest hoolimata tunnistavad üha vähesemad USAs
end kristlaseks. Usuliste sidemeteta isikute arv kasvab rekordkiirusel.
Uurimisinstituut Pew küsis rohkem kui 35 000 ameeriklaselt
nende usunägemuste kohta 2007. ja 2014. a.
End kristlaseks nimetavate arv langes ca 8 %.
Peavoolu protestantlikud ja katoliku kogudused kahanesid kõige rohkem.
Mittekristlike usundite osakaal kasvas veidi üle protsendi.
Ateistide, agnostikute ja usulise kuuluvuseta rahva osakaal
kasvas üle 6 %.
Nüüd on neid rahvastikus ca 23 %.
Kolm kristlikku senaatorit, kaks demokraati ja üks vabariiklane,
rääkisid muutusest ja usu rollist oma töös.
Võitlesin 22 aastat sellega, kuidas usklikuna poliitikas osaleda.
Siis otsustasin olla siiralt see, kes olen.
Kui ütlen, et fännan Kansas City Chiefse,
pesapalli ning olen abikaasa ja kolme lapse isa,
miks mitte rääkida kõige tähtsamat?
Lankford Oklahomast: usuavaldused tekitavad rahvas ebamugavust.
Ütlen alati, et usk on usk, kui see läbistab kogu olemust.
Kui usk on tähtis vaid nädalavahetusel, on see harrastus.
Harrastustes pole midagi valesti, aga kui usk mõjutab seda,
kuidas kohtleme abikaasat ja teisi ja kuidas käitume,
poleks poliitikul vaja seda varjata.
Usklikud ja otsustajad püüavad asja lahendada.
Senaatorid on ühel nõul avaliku arutelu vajaduse suhtes.
Öeldakse, et toetad kas usuvabadusi või homoabielusid.
"Kui toetad usuvabadusi, oled homode vastane."
Need tahetakse lahutada.
Faktide alusel me ei ole sellised ja me pole rahvana sellised olnud.
See on ohtlik, sõnavabadust piirav tee.
Inimeste lahterdamine vaigistab usklikud ja arutelud, ütleb Lankford.
Üha rohkemad noored täiskasvanud valivad usuvaba elu.
Coons muretseb mitteusklike religioosse kirjaoskamatuse pärast.
Tema sõnul on usuvabadus sama tähtis kui indiviidi vabadused.
Kuni võime esile tuua
indiviidi vaba usuharrastamise tähtsust
ja seda, et see väärib võrdset kohta kodanikuühiskonnas,
kus austame indiviidi vabadusi, esitame õigeid küsimusi.
Õnneks näitavad uurimused, et tõsikristlased loevad Piiblit,
räägivad usust ja palvetavad koos rohkem kui seitsme aasta eest.
Senaator Kaine'i sõnul on õnnistus elada riigis,
kus võib tsiviliseeritult arutada. See seab USA eeskujuks aladele,
kus ei sallita erinevaid usulisi veendumusi.
Jennifer Wishon, Washington
Teisi intervjuusid ja uurimusi mitteusklike arvu kasvu
ja selle kohta, kuidas kogudus nendeni jõuda võib,
leiab meie kodulehelt.
CBN-i uus õpetussari Pat Roberstonilt "Victory through Life's Storms".
Kohtud inimestega, kes on kogenud raskeid olukordi.
Valu oli kirjeldamatu.
700-klubi saatejuht Terry Meeuwsen.
Kõigil on elus katsumusi.
Ma ei tahtnud lahutada. - Mulle anti valuvaigisteid.
Ta ütles: "Sind sööb vähk."
Pat Robertson varustab tööriistadega,
mis aitab sind võidukalt läbi isiklike tormide.
Jumal pole hädas piiratud. On olemas üliküllus.
Tunnistused inimestelt, kes võitsid võimatuina tundunud raskused.
Võta ususamm. Ta võib sama ka teistele teha.
Võit elutormides
Jeesus ütles, et miski pole võimatu.
Mitte miski.
Nüüd saadaval.
HOMOSEKSUAALSUS: Kristluse vaatenurk
Põhikoolis hakkasid mind tüdrukud huvitama.
See ajas segadusse, sest olin tüdrukueas Issanda vastu võtnud.
Keset pühaduskoodeksit viitab Piibel homoseksuaalsusele.
Kristlased ei pea kartma uurimusi ja head teadust.
Nad ütlevad: "Kohutav! Sa ei lase teda ju majja?"
CBN-i ERIRAPORT
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Vestlesin mõne nädala eest näitleja Mel Gibsoniga. Ma ei uhkusta.
Kohtusin temaga Liberty Ülikoolis.
Ta teeb järge filmile The Passion of the Christ,
mis oli rahvusvaheline hitt.
Miljonid nägid hetke Jeesuse toorest ristilöömisest.
Gibsoni järg räägib Jeesuse ülestõusmisest.
Stsenarist on Randall Wallace,
filmi "Taevas on tõeline" režissöör ja üks stsenariste.
Meeste sõnul alustasid nad tööd evangeelsete kristlaste palvel.
Projekt on alles algfaasis.
Pole teada, kes filmi välja annab.
Olen kindel, et ka järjest saab hitt. - Kindlasti. Suurhitt.
See on tänaseks kõik. Aeg muudkui lendab.
Saade möödus tõeliselt kiiresti. - Loodan, et see oli õnnistuseks.
Head isadepäeva kõigile USA isadele!
Järgmise nädalani! Jumal õnnistagu teid!
Tõlge: Monika Jaaguri